એ જ રીતે ગઝલરસિકો માટે નામી-નવા શાયરોના ગઝલસંગ્રહો સારી સંખ્યામાં પ્રગટ થતા રહે છે. લખાય છે, છપાય છે; પણ વાચકો સુધી પહોંચવાનું કામ રાજ્યસભામાં વિરોધ પક્ષને મનાવવા જેવું અઘરું છે. સામાન્ય રીતે કાવ્યસંગ્રહો ૫૦૦ કૉપીમાં સમેટાઈને સંતોષ પામે છે. કવિને ત્યાંથી મોટા ભાગે ગિફ્ટ તરીકે બીજાને ત્યાં પ્રસ્થાન કરે છે. વડોદરાના શાયર ગુલામ અબ્બાસ નાશાદનો છઠ્ઠો ગઝલસંગ્રહ અનિદ્રાવશ હાથમાં આવ્યો એટલે ઉજાગરો કરીને એમાંથી થોડા અશઆર તારવ્યા છે...